जम्मू-कश्मीर में सुरक्षाबलों को बड़ी कामयाबी, वानपोरा में  श्रीनगर रोड से 5 किलो IED बरामद; ये थी साजिश
सुरक्षाबलों को वानपोरा में आतंकियों के छिपे होने की सूचना मिली थी। जिसके बाद पुलवामा पुलिस, 50 आरआर और 183 बीएन सीआरपीएफ द्वारा संयुक्त रूप से एक तलाशी अभियान शुरू किया गया था। तलाशी के दौरान सड़क के किनारे आईईडी लगी हुई मिली।
श्रीनगर: सुरक्षाबलों ने जम्मू-कश्मीर में तलाशी अभियान के दौरान वानपोरा में नेवा श्रीनगर रोड से 5 किलो आईईडी बरामद की है। इसे नष्ट कर दिया गया है। जानकारी के मुताबिक आईईडी को एक बर्तन में डाला गया था। बम निरोधक टीम ने मौके पर पहुंचकर आईईडी को नष्ट कर दिया है। इस संबंध में मामला दर्ज कर जांच शुरू कर दी गई है।दरअसल, सुरक्षाबलों को वानपोरा में आतंकियों के छिपे होने की सूचना मिली थी। जिसके बाद पुलवामा पुलिस, 50 आरआर और 183 बीएन सीआरपीएफ द्वारा संयुक्त रूप से एक तलाशी अभियान शुरू किया गया था। तलाशी के दौरान सड़क के किनारे आईईडी लगी हुई मिली।